CELEX: 32021R0479
Language: fi
Date: 2021-03-22 00:00:00
Title: Neuvoston asetus (EU) 2021/479, annettu 22 päivänä maaliskuuta 2021, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 muuttamisesta

22.3.2021   
               
               
                  FI
               
               
                  Euroopan unionin virallinen lehti
               
               
                  LI 99/13
               
            
         NEUVOSTON ASETUS (EU) 2021/479,
         annettu 22 päivänä maaliskuuta 2021,
         Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
         ottaa huomioon Myanmariin/Burmaan kohdistettavista rajoittavista toimenpiteistä annetun päätöksen 2013/184/YUTP muuttamisesta 22 päivänä maaliskuuta 2021 annetun neuvoston päätöksen (YUTP) 2021/482 (1),
         ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EU) N:o 401/2013 (2) pannaan täytäntöön päätöksessä 2013/184/YUTP (3) säädetyt toimenpiteet.
                  
               
                     (2)
                  
                  
                     Neuvosto hyväksyi 22 päivänä maaliskuuta 2021 päätöksen (YUTP) 2021/482, jolla se muutti päätöstä 2013/184/YUTP, mukaan lukien sen nimi. Sillä laajennettiin myös nimeämisperusteita, jotta kohdennettuja rajoittavia toimenpiteitä voidaan soveltaa sellaisiin luonnollisiin henkilöihin, oikeushenkilöihin, yhteisöihin ja elimiin, joiden toiminta heikentää demokratiaa ja oikeusvaltioperiaatetta Myanmarissa/Burmassa, sekä oikeushenkilöihin, yhteisöihin ja elimiin, jotka ovat Myanmarin asevoimien (Tatmadaw) omistuksessa tai määräysvallassa tai tuottavat tuloja tai tarjoavat tukea Myanmarin asevoimille (Tatmadaw) tai hyötyvät Myanmarin asevoimista (Tatmadaw) ja edistävät näin demokratiaa ja oikeusvaltioperiaatetta heikentävää toimintaa tai vakavia ihmisoikeusloukkauksia Myanmarissa/Burmassa tai hyötyvät tällaisesta toiminnasta tai tällaisista ihmisoikeusloukkauksista.
                  
               
                     (3)
                  
                  
                     Päätöksessä (YUTP) 2021/482 säädettyjen toimenpiteiden täytäntöönpano edellyttää unionin tason sääntelyä erityisesti sen varmistamiseksi, että talouden toimijat soveltavat niitä yhdenmukaisesti kaikissa jäsenvaltioissa.
                  
               
                     (4)
                  
                  
                     Asetus (EU) N:o 401/2013 olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 401/2013 seuraavasti:
            
                        1)
                     
                     
                        Korvataan nimi seuraavasti:
                        ”Neuvoston asetus (EU) N:o 401/2013 Myanmarin/Burman tilanteen johdosta määrättävistä rajoittavista toimenpiteistä ja asetuksen (EY) N:o 194/2008 kumoamisesta”
                     
                  
                        2)
                     
                     
                        Korvataan 4 a artiklan 3 kohta seuraavasti:
                        
                           ”3.   Liitteessä IV luetellaan
                           
                                       a)
                                    
                                    
                                       Myanmarin asevoimien (Tatmadaw), Myanmarin poliisivoimien ja rajapoliisin luonnolliset henkilöt, jotka ovat vastuussa vakavista ihmisoikeusloukkauksista Myanmarissa/Burmassa;
                                    
                                 
                                       b)
                                    
                                    
                                       luonnolliset henkilöt, oikeushenkilöt, yhteisöt ja elimet, joiden toimet, politiikka tai toiminta heikentää demokratia tai oikeusvaltioperiaatetta Myanmarissa/Burmassa tai jotka osallistuvat Myanmarin/Burman rauhaa, turvallisuutta tai vakautta uhkaaviin toimiin tai tukevat niitä;
                                    
                                 
                                       c)
                                    
                                    
                                       Myanmarin asevoimien (Tatmadaw), Myanmarin poliisivoimien ja rajapoliisin luonnolliset henkilöt, jotka ovat vastuussa hädänalaiselle siviiliväestölle tarkoitetun humanitaarisen avun toimituksen estämisestä;
                                    
                                 
                                       d)
                                    
                                    
                                       Myanmarin asevoimien (Tatmadaw), Myanmarin poliisivoimien ja rajapoliisin luonnolliset henkilöt, jotka ovat vastuussa väitettyjä vakavia ihmisoikeusloukkauksia tai -rikkomuksia koskevan riippumattoman tutkinnan tekemisen estämisestä;
                                    
                                 
                                       e)
                                    
                                    
                                       oikeushenkilöt, yhteisöt ja elimet, jotka ovat Myanmarin asevoimien (Tatmadaw) omistuksessa tai määräysvallassa tai tuottavat tuloja tai tarjoavat tukea Myanmarin asevoimille (Tatmadaw) tai hyötyvät Myanmarin asevoimista (Tatmadaw);
                                    
                                 
                                       f)
                                    
                                    
                                       a–e alakohdassa tarkoitettuja luonnollisia henkilöitä, oikeushenkilöitä, yhteisöjä ja elimiä lähellä olevat luonnolliset henkilöt, oikeushenkilöt, yhteisöt ja elimet.”
                                    
                                 
                     
                  
                        3)
                     
                     
                        Lisätään artikla seuraavasti:
                        
                           ”4 da artikla
                           
                              1.   Jäsenvaltioiden toimivaltaiset viranomaiset voivat 4 a artiklasta poiketen antaa luvan tiettyjen jäädytettyjen varojen tai taloudellisten resurssien vapauttamiseen taikka tiettyjen jäädytettyjen varojen tai taloudellisten resurssien saataville asettamiseen asianmukaisiksi katsominsa ehdoin todettuaan, että tällaisia varoja tai taloudellisia resursseja tarvitaan humanitaarisiin tarkoituksiin, kuten avun toimittamiseksi tai avun toimittamisen helpottamiseksi, mukaan lukien lääkintätarvikkeiden ja elintarvikkeiden toimittaminen, humanitaaristen työntekijöiden ja siihen liittyvän avun siirtämiseen tai evakuointien suorittamiseen Myanmarista/Burmasta.
                           
                           
                              2.   Asianomaisen jäsenvaltion on ilmoitettava muille jäsenvaltioille ja komissiolle 1 kohdan nojalla myönnetystä luvasta neljän viikon kuluessa luvan myöntämisestä.”
                           
                        
                     
                  
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä maaliskuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Ks. tämän virallisen lehden sivu 37
         
            (2)  Neuvoston asetus (EU) N:o 401/2013, annettu 2 päivänä toukokuuta 2013, Myanmaria/Burmaa koskevista rajoittavista toimenpiteistä ja asetuksen (EY) N:o 194/2008 kumoamisesta (EUVL L 121, 3.5.2013, s. 1).
         
            (3)  Neuvoston päätös 2013/184/YUTP, annettu 22 päivänä huhtikuuta 2013, Myanmariin/Burmaan kohdistettavista rajoittavista toimenpiteistä ja päätöksen 2010/232/YUTP kumoamisesta (EUVL L 111, 23.4.2013, s. 75).